CELEX: 62012TN0070
Language: da
Date: 2012-02-17 00:00:00
Title: Sag T-70/12: Sag anlagt den 17. februar 2012 — Divandari mod Rådet

14.4.2012   
            
            
               DA
            
            
               Den Europæiske Unions Tidende
            
            
               C 109/27
            
         Sag anlagt den 17. februar 2012 — Divandari mod Rådet
   (Sag T-70/12)
   2012/C 109/56
   Processprog: engelsk
   
      Parter
   
   
      Sagsøger: Ali Divandari (Teheran, Iran) (ved solicitors S. Zaiwalla, P. Reddy og F. Zaiwalla, og M. Brindle, QC (Queen’s Counsel) samt barrister R. Blakeley)
   
      Sagsøgt: Rådet for Den Europæiske Union
   
      Sagsøgerens påstande
   
   
               —
            
            
               Rådets afgørelse 2011/783/FUSP (1) og Rådets gennemførelsesforordning (EU) nr. 1245/2011 (2) annulleres, for så vidt som de vedrører sagsøgeren.
            
         
               —
            
            
               Det fastslås, at artikel 19, stk. 1, litra b), og artikel 20, stk. 1, litra b), i Rådets afgørelse 2010/413/FUSP (3) samt artikel 16, stk. 2, i Rådets forordning (EU) nr. 961/2010 (4) ikke finder anvendelse på sagsøgeren.
            
         
               —
            
            
               Det fastslås, at artikel 60, stk. 2, i statutten for Den Europæiske Unions Domstol ikke finder anvendelse på annulleringen af sagsøgerens optagelse på listen.
            
         
               —
            
            
               Sagsøgte tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat seks anbringender.
   
               1)
            
            
               Ved det første anbringende gøres gældende, at sagsøgeren ikke er bestyrelsesformand for Bank Mellat, som fejlagtigt hævdet af sagsøgte.
            
         
               2)
            
            
               Ved det andet anbringende gøres gældende, at de materielle betingelser for udpegelsen i henhold til Rådets afgørelse 2010/413/FUSP og Rådets forordning (EU) nr. 961/2010 ikke er opfyldt for sagsøgeren, og/eller at sagsøgte udøvede et åbenbart urigtigt skøn ved afgørelsen af, om betingelserne var opfyldt, under prøvelsen af udpegelsen af sagsøgeren.
            
         
               3)
            
            
               Ved det tredje anbringende gøres gældende, at de materielle betingelser for udpegelsen af Bank Mellat ikke er opfyldt, og/eller at sagsøgte udøvede et åbenbart urigtigt skøn ved afgørelsen af, om betingelserne var opfyldt, under prøvelsen af udpegelsen af sagsøgeren.
            
         
               4)
            
            
               Ved det fjerde anbringende gøres gældende, at fastholdelsen af sagsøgeren på listen udgør en tilsidesættelse af hans menneskerettigheder og grundlæggende rettigheder samt proportionalitetsprincippet.
            
         
               5)
            
            
               Ved det femte anbringende gøres gældende, at sagsøgte ved fastholdelsen af sagsøgeren på listen har tilsidesat formkravene om (i) at give passende begrundelser, og (ii) om retten til forsvar og retten til effektiv domstolsprøvelse.
            
         
               6)
            
            
               Ved det sjette anbringende gøres gældende, at for så vidt som sagsøgeren gives medhold i sag T-497/10, Divandari Bank mod Rådet, eller Bank Mellat gives medhold i sag T-496/10, Bank Mellat mod Rådet, må der også gives medhold i nærværende søgsmål.
            
         
      (1)  Rådets afgørelse 2011/783/FUSP af 1.12.2011 om ændring af afgørelse 2010/413/FUSP om restriktive foranstaltninger over for Iran (EUT L 319, s. 71).
   
      (2)  Rådets gennemførelsesforordning (EU) nr. 1245/2011 af 1.12.2011 om gennemførelse af forordning (EU) nr. 961/2010 om restriktive foranstaltninger over for Iran (EUT L 319, s. 11).
   
      (3)  Rådets afgørelse af 26.7.2010 om restriktive foranstaltninger over for Iran og om ophævelse af fælles holdning 2007/140/FUSP (EUT L 195, s. 39).
   
      (4)  Rådets forordning (EU) nr. 961/2010 af 25.10.2010 om restriktive foranstaltninger over for Iran og om ophævelse af forordning (EF) nr. 423/2007 (EUT L 281, s. 1).